MonaVie

MonaVie var et amerikansk selskap grunnlagt i 2005 av Dallin Larsen.

Selskapet solgte juice av açaibær gjennom nettverkssalg, også kalt Multi-level marketing. Ved hjelp av et nettverk på opptil 100.000 selvstendige distributører hadde selskapet kraftig vekst de første årene, og hadde en total omsetning på 854,9 millioner dollar i 2009.

Produktene skulle ifølge selskapets egen markedsføring ha unike helsefremmende effekter, dette basert på det høye innholdet av antioksidanter i açaibær.The Premier Açai Blend  monavie.com

De siste årene tapte selskapet penger og klarte ikke å betale sine kreditorer. Det som var igjen av virksomhet ble i 2015 solgt til MLM-selskapet Jeunesse.Jeunesse Announces Acquisition of MonaVie and mynt  Direct Selling News

Dallin Larsen etablerte i 2016 Vasayo, ett nytt MLM-selskap som tilbyr kosttilskudd.

 Kritikk av selskapet 

Faglig ekspertise har påpekt at de helsefremmende effektene av MonaVies produkter ikke var vitenskapelig dokumentert og at produktene var sterkt overpriset sammenlignet med tilsvarende produkter i markedet.The MonaVie Purple Juice Collapse  Idaho Falls SpokespersonThumbs Down on MonaVie? Weil Lifestyle Grunnleggeren Dallin Larsen har også en fortid fra Dynamic Essentials, et lignende selskap som ble bøtelagt i 2005 for å ha fremsatt villedende påstander om selskapets juice-produkt.NBTY, Inc. to Pay $2 Million Penalty For Alleged Violations of FTC Order Federal Trade Commission

Til tross for MonaVies kraftige vekst var det svært få av selskapets distributører som klarte å etablere en inntekt. Ifølge en undersøkelse gjort av amerikanske Newsweek var det mindre enn 1 % av distributørene som klarte å kvalifisere seg for provisjon, og av disse igjen var det bare 10 % som tjente mer enn 100 $ pr. uke.A Drink’s Purple Reign Newsweek Dette utløste påstander om at MonaVie var et fordekt pyramidespill.Climb to the Top Forbes Magazine

I 2010 kom distriktsretten i Frankfurt am Main frem til at grunnleggende deler av MonaVies kompensasjonsplan var ulovlig.Preliminary injunctions against MonaVie compensation plan: an attempt at revenge? Netcoo

 Referanser 

 Eksterne lenker 


Kategori:Nettverksselskaper
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 2005
Kategori:Selskaper opphørt i 2015‎